alibayram/wikipedia-40-langs huggingface dataset:
Lausitzi kultúra

Lausitzi kultúra (néha magyarosan luzsicai kultúra, ném. Lausitzer Kultur, ang. Lusatian culture) a szokásos elnevezése a Kr. e. 1200 – Kr. e. 800 közötti késő bronzkori kultúrának Közép-Kelet-Európában, amelynek fő jellemzője az urnamezők kialakítása, azaz a hamvasztásos temetkezés szokása volt. (Nevét Lausitzról kapta.) Az urnamezős kultúrákhoz tartozik, egyes területeken a vaskorba is mélyen átnyúlt. Régebben több kutató próbálta etnikumhoz kötni, azonban ilyen jellegű fejtegetéseknek szinte semmi tényleges alapja nincs.

Lásd még 
 Bronzkor
 Vaskor
 Halomsíros kultúrák
 Urnamezős kultúrák
 Lausitz

Bronzkori kultúrák
Európai régészeti kultúrák
Deménvölgy

Deménvölgy (szlovákul Demänovská Dolina) község Szlovákiában, a Zsolnai kerület Liptószentmiklósi járásában. A község 5 kisebb településből áll, ezek: Háromforrás, Barlangok, Repiskó, Lúcski és Ragyogó.

Fekvése 
A Liptószentmiklóstól délre, 7 km-re kezdődő Deménfalvi-völgyben több kilométer hosszan elnyúlva fekszik.

Története 
A völgy barlangjait már az ősember is lakta.

A középkorban ércet bányásztak itt, juhászszállások, pásztorkunyhók voltak a területén. Turisztikai fellendülése a barlangok felfedezése és a sízés fellendülése után kezdődött. A barlangokat már 1299-ben is említik, híresek azonban csak 1723-ban, Bél Mátyás leírása után lettek. Összesen 21 km hosszú folyosókból állnak. Területe a trianoni diktátumig Liptó vármegye Liptószentmiklósi járásához tartozott.

A jégbarlangot és az 1921-ben felfedezett Szabadság-cseppkőbarlangot a Béke-barlang köti össze. Deménvölgy községet 1964. augusztus 1-jén hozták létre Deménfalu községből leválasztva, a Deménfalvi-völgy meglevő turistaobjektumaiból létesítve.

Népessége
2011-ben 285 lakosából 254 szlovák.

Nevezetességei 
 A Szabadság-barlangot 1921-ben fedezték fel, 1924-óta látogatható. A barlangot a Demänovka-patak vize alakította ki – a 8400 m hosszú barlangból 1800 m látogatható. Gazdagon díszítik cseppkövek, barlangi tavak és vízesések. 1993-óta légzőszervi betegségeket is gyógyítanak itt.
 A deménvölgyi jégbarlang évszázadok óta ismert, a Demänovka-patak alakította ki. Az 1880-as évek óta látogatható, majd az 1950-es években nyitották meg újra. A barlang 1750 m hosszú, ebből 650 m látogatható. A barlang alsó részében gyönyörű jégalakzatok láthatók.

Jegyzetek

További információk 
 Az alacsony-Tátra honlapja
 Községinfó
 Deménvölgy Szlovákia térképén
 A deménvölgyi jégbarlang
 Liptotravel.com 

A Liptószentmiklósi járás települései
Szlovákia télisport-központjai
Deméte

Deméte (szlovákul Demjata) község Szlovákiában, az Eperjesi kerület Eperjesi járásában.

Fekvése 
Eperjestől 16 km-re, az Eperjes-Bártfa (545-ös) út mentén található.

Története 
1330-ban említik először. A 16. században felépült reneszánsz-barokk kastély 1670-ben Bocskai István tulajdonában volt, de 1672-ben már elhagyott. 1724-ben állították helyre. A falut kettészelő patak túloldalán 1670-ben Szemere László tulajdonában volt az a várkastély, amely ma már nem létezik. A barokk Semsey-kúriát egykor védőfal övezte.

A 18. század végén Vályi András így ír róla: „DEMETE. Demjata. Zemiata. Tót falu Sáros Vármegyében, földes Ura Okolicsányi Uraság, lakosai katolikusok, fekszik Töltziknek szomszédságában, mellynek filiája, Ternyétől mint egy mértföldnyire, határja, ha jól miveltetik, őszi gabonát is hoz, réttye, legelője szükségekre elegendő, fája mint a’ kétféle, ’s piatzozása sints távol, melly tulajdonságaihoz képest, első Osztálybéli.”

Fényes Elek 1851-ben kiadott geográfiai szótárában így ír a faluról: „Deméthe, Sáros v. tót falu, a Székcső vize mellett, Töltszékhez éjszakra 3/4 órányira: 528 kath., 4 zsidó lak. Első osztálybeli határ. Erdő. Két kastély. F. u. b. Meskó. Ut. p. Eperjes.”

A trianoni diktátumig Sáros vármegye Eperjesi járásához tartozott.

Népessége 
1910-ben 611-en, többségében szlovákok lakták, jelentős magyar kisebbséggel.

2001-ben 1062 lakosából 1174 szlovák volt.

2011-ben 1093 lakosából 1067 szlovák.

Nevezetességei 
 Bocskai-kastély
 Semsey-kúria

További információk 
 Községinfó
 Deméte Szlovákia térképén
 E-obce

Jegyzetek 

Demete
Sáros vármegye települései
Detrekőszentmiklós

Detrekőszentmiklós (szlovákul Plavecký Mikuláš, németül Blasenstein-Sankt-Nikolaus) község Szlovákiában, a Pozsonyi kerület Malackai járásában.

Fekvése 
Malackától 24 km-re északkeletre fekszik.

Története 
Éleskő vára a 13. században épült királyi vár, később birtokosai gyakran változtak. 1707-ben Guido von Starhemberg császári tábornok ostromolta meg és elfoglalta. A nehezen megközelíthető erősség ezután sorsára maradt, azóta pusztul. Falai még emeletnyi magasan állnak.

A falut 1224-ben, más források szerint 1394-ben említik először, amikor a Stíbor család Detrekői uradalmához tartozik. 1553-ban a Serédy családé 33 adózó portával. 1720-ban 3 malom és 52 ház állt a faluban. 1828-ban 157 házban 1132 lakos élt.

Vályi András szerint "Detrekő Sz. Miklós. Tót falu Pozsony Várm. földes Ura Gr. Pálfy Uraság, lakosai katolikusok, fekszik a’ fejér hegyek mellett, határbéli földgye két nyomásbéli, ’s leginkább gabonát, és zabot terem; szőleje, búzája nem terem, folyói vagynak, erdője is van; piatza Nagyszombatban; régi Vára nevezetesítette."

Fényes Elek szerint "Detrekő Sz.-Miklós, Pozson m. tót falu, a Kárpát hegyének nyugoti oldalán 1 órányira Nyitra vármegyétől, s 8 mfd. Pozsontól. Számlál 1058 kath., 41 zsidó lak. Kath. paroch. templom. Nagy erdőség. F. u. h. Pálffy. Ut. p. Malaczka."

A trianoni békeszerződésig Pozsony vármegye Malackai járásához tartozott.

Népessége
1880-ban 1118 lakosából 1028 szlovák, 28 német, 23 magyar és 4 egyéb anyanyelvű, illetve 35 csecsemő. Ebből 1070 római katolikus és 48 zsidó vallású volt.

1910-ben 999, túlnyomórészt szlovák lakosa volt.

2011-ben 707 lakosából 682 szlovák, 2-2 magyar, ukrán és cseh, 1 bolgár, 1 egyéb, továbbá 17 ismeretlen nemzetiségű.

Nevezetességei 
 A falunak erődített reneszánsz temploma van. Mai formájában 1745-ben épült a korábbi templom átépítésével.
 Határában hegytetőn állnak Éleskő (Hedreh, Scharfenstein) várának maradványai.
 A környéken sok cseppkőbarlang található.

Jegyzetek 
Juraj Bartík - Tibor Lieskovský 2020: Starý Plášť pri Plaveckom Mikuláši. K poznaniu hradísk z mladšej a neskorej doby bronzovej v Malých Karpatoch. Zborník SNM 114 - Archeológia 30, 81-117.

További információk 
 Községinfó
 Detrekőszentmiklós Szlovákia térképén

Detrekoszentmiklos
Pozsony vármegye települései
Detrekőváralja

Detrekőváralja (szlovákul Plavecké Podhradie, németül Blasenstein) község Szlovákiában, a Pozsonyi kerület Malackai járásában.

Fekvése 
Malackától 18 km-re északkeletre fekszik.

Története 
Környéke már az őskorban lakott volt. A falu és a vár közötti 495 m magas kúpon Hallstatt-kori erődítmény nyomait találták, mellette a kőkori ember által lakott barlangokkal.

Detrekő vára a 13. század középén épült királyi várként. 1273-ban Ottokár cseh király sikertelenül ostromolta, Csák Máté sem tudta elfoglalni. Később a Szentgyörgyi és Bazini grófoké, a Serédyeké, a Salm, a Fugger és a Balassa családé volt. A 17. században, 1641-ben a Pálffyaké lett, akik bővítették. A kurucok elfoglalták, de 1706-ban visszavették a császáriak, falai alatt verte meg Starhemberg tábornok Ocskay kuruc csapatait 1707-ben. A 18. században lakói sorsára hagyták, azóta pusztul.

A falut 1274-ben említik először.

Fényes Elek szerint "Detrekő-Váralja, (Blansenstein, Podragy), Pozson m. tót falu, D. Sz.-Miklóshoz 1/2 órányira. Lakja 679 kath., 21 zsidó. Ide tartozik a detrekői puszta. Van itt az uraságnak szép kastélya, s gazdaságos épülete, tágas szép erdeje, vadas kertje, nagy majorsága, és juhtenyésztése, tehenészete, ritka készületű fürészmalma. Hajdan gr. Fuggerek birták, kiktől I. Ferdinánd megvévén, Balassa Menyhártnak ajándékozta. III. Ferdinánd alatt pedig gr. Pálffy Pál nádor a Fiskustól megvette, s most feje egy uradalomnak, mellyhez Malaczka, Gajár, mv. 25 falu és két puszta tartozik. A váromladékhoz nem messze találtatik egy barlang, mellyet ez előtt mintegy 45 esztendőkkel talált fel egy pásztor gyermek; s benne a csepegőkövekből összeállott oszlopok, s más külömbféle tárgyak nézést érdemlenek, legközelebbi időkben pedig a helység felett függő magas Rachstun hegyében ismét egy másik, még az elsőnél nagyobb kiterjedésü találtatott. F. u. a várnak s uradalomnak hg. Pálffy. Ut. p. Malaczka."

A trianoni békeszerződésig Pozsony vármegye Malackai járásához tartozott.

Népessége
1910-ben 662, túlnyomórészt szlovák lakosa volt.

2011-ben 699 lakosából 661 szlovák, 5 cseh, 2 magyar és 31 ismeretlen nemzetiségű.

Nevezetességei 
 A falutól északra, 420 m magas hegy csúcsán magasodnak Detrekő várának falai.
 A faluban 17. századi, négytornyos, reneszánsz Pálffy-várkastély áll.

Híres emberek 
 Itt élt és nyomtatta ki műveit Bornemisza Péter költő, Balassi Bálint nevelője.

További információk 
 Községinfó
 Detrekőváralja Szlovákia térképén
 Detrekő vára (szlovák nyelvű képes ismertető)
 Detrekő vára (szlovákul)

Jegyzetek 
Bartík/Čambal 2018: Pár výzdobných puncov z Pohanskej pri Plaveckom Podhradí. Zborník SNM CXII - Archeológia 28, 115-125.
Čambal/Budaj/Grossmannová 2021: Stredoveké a novoveké militária, súčasti výstroja a numizmatické nálezy z Plaveckého Podhradia. Zborník SNM CXV - Archeológia 31, 249-344.

Detrekovaralja
Pozsony vármegye települései
Dluha

Dluha (a 20. század elején: Bánhegy, szlovákul Dlhá nad Oravou) község Szlovákiában a Zsolnai kerület Alsókubini járásában.

Fekvése 
Alsókubintól 15 km-re északkeletre fekszik az Árva-folyó jobb partján.

Története 
A 15. század elején keletkezett az árvai uradalom részeként, első írásos említése 1420-ból származik. 1683-ban lengyel-litván hadak dúlták fel. Lakói földművelők, állattenyésztők voltak, kosárfonással, vászonszövéssel foglalkoztak.

Vályi András szerint "DLUHA. vagy Dlha. Tót falu Árva Vármegyében, földes ura a’ Királyi Kamara, lakosai katolikusok, fekszik jobb felől Árva Vára alatt, Árvátol nem meszsze, Dubovátznak szomszédságában, határja középszerű."

Fényes Elek szerint "Dluha, tót falu, Árva vm. az Árva jobb partján, mellyen 2 hidja van: 1059 kath. Vendégfogadó. – Nagy gyolcs-kereskedés. Sessiója: 74 1/8. F. u. az Árvai urad."

A 20. század elején nevét Bánhegyre magyarosították, de lakossága ezt nem fogadta el. A trianoni békeszerződésig Árva vármegye Vári járásához tartozott. 1930-ban és 1962-ben tűzvész pusztította.

Népessége
1910-ben 867, túlnyomórészt szlovák lakosa volt.

2001-ben 1364 lakosából 1363 szlovák volt.

2011-ben 1379 lakosából 1372 szlovák volt.

Nevezetességei 
 Szent László temploma 1811-ben kápolnának épült, később 1914-ben kibővítették.
 A Fátimai Szűzanya tiszteletére szentelt kápolnát 1946-ban építették.

Jegyzetek

További információk 
 Községinfó
 Dluha Szlovákia térképén
 Alapinformációk
 Az általános iskola honlapja

Dluha
Árva vármegye települései
Dobróváralja

Dobróváralja (szlovákul Podzámčok) község Szlovákiában, a Besztercebányai kerület Zólyomi járásában.

Fekvése 
Zólyomtól 8 km-re délre fekszik.

Története 
A községtől északra emelkedő dombtetőn állnak Dobronya várának maradványai. A vár a 13. század második felében épült, 1306-ban Csák Máté foglalta el, majd újra a királyé. A falut 1425-ben említik először, a 16. századig Dobronya várának tartozéka volt. 1455-ben V. László a vár helyreállítását rendelte el. A falu a 18. századtól uradalmi központ, lakói zsellérek voltak. A vár a 18. század végén indult pusztulásnak, köveit a lakosság hordta szét.

A 18. század végén Vályi András így ír róla: „VÁRALLYA. Dobró, Zólyom Várallya, és Végles Várallya. Tót faluk Zólyom Várm. földes Uraik H. és G. Eszterházy Uraságok, lakosaik többfélék, fekszenek Dobronához, és N. Szalatnához, mellynek filiája, nem meszsze; határjaik középszerűek.”

Fényes Elek 1851-ben kiadott geográfiai szótárában így ír a településről: „Dobróváralja, Zólyom m. tót falu, 246 kath., 4 evang. lak. F. u. a kamara.”

A trianoni diktátumig Zólyom vármegye Zólyomi járásához tartozott.

Népessége 
A községnek 1910-ben 322, túlnyomórészt szlovák lakosa volt.

2001-ben 306 lakosából 297 szlovák volt.

2011-ben 460 lakosából 393 szlovák.

Nevezetességei 

 Dobronya várának romjai.
 1868-ban épített harangláb.

További információk 
 Községinfó
 Dobróváralja Szlovákia térképén
 Dobronya vára (szlovák nyelven, sok képpel)
 Dobronya vára a magyar Várak honlapon

Jegyzetek 

Dobrovaralja
Zólyom vármegye települései
Dovalló

Dovalló (szlovákul Dovalovo) egykori önálló község, 1971 óta Liptóújvár településrésze Szlovákiában, a Zsolnai kerület Liptószentmiklósi járásában.

Fekvése 
Liptószentmiklóstól 12 km-re délkeletre, a Vág jobb partján fekszik, ma Liptóújvár északkeleti városrészét képezi.

Története 
A falu a 13. században keletkezett a gótikus Szent Márton templom körül, a liptóújvári királyi uradalomhoz tartozott.

A 18. század végén Vályi András így ír róla: „DOVALLO. Tót falu Liptó Vármegyében, földes ura a’ Királyi Kamara, lakosai katolikusok, fekszik az Ország úttyában, Hibbétöl nem meszsze, folyó vize jó ízű halakkal bővelkedik; a’ falun felűl vagyon egy kő kereszt emlékezetűl téve, mivel Pfansmid Dániel Lőcsei kereskedő életének 48dik esztendejében a’ tolvajok által 1677dik esztendőben, 7dik Decemberben öt sebek által ölettetett meg. 1782dik esztendőben pedig egy paraszt Aszszony egyszerre három férfi gyermeket szerentsésen szűlt itten, határja középszerű, fája mind a’ kétféle, legelője elég, második Osztálybéli.”

Fényes Elek 1851-ben kiadott geográfiai szótárában így ír a faluról: „Dovallo, Liptó m. tót falu, 211 kath., 549 evang. lak. Kath. anya-, evang. filial szentegyház. F. u. a kamara. Ut. p. Okolicsna.”

1910-ben 1194, túlnyomórészt szlovák lakosa volt. A trianoni békeszerződés idején Liptó vármegye Liptóújvári járásához tartozott. 1971-ben Liptóújvárhoz csatolták.

Nevezetességei 
 Szent Márton temploma. A 13. századi templomot 1610-ben reneszánsz stílusban átépítették, majd a későbbi felújításokkal barokk, majd klasszicista jelleget kapott.
 Evangélikus temploma 1857-ben épült.

Jegyzetek

További információk 
 Dovalló Szlovákia térképén

Lásd még 
 Liptóújvár

Dovallo
Liptóújvár
Liptó vármegye települései
1049



Események
 február 12. – IX. Leó pápa megválasztása.
 Az elzászi ottmarsheimi apátság felszentelése.
 A nizzai Szűz Mária-székesegyház felszentelése.

Az év témái

Államok vezetőinek listája 1049-ben

Születések

Halálozások

11. század
Zeeman-hatás

Zeeman-hatásnak nevezzük azt a jelenséget, amikor a mágneses tér a színképvonalakat két vagy három komponensre bontja fel. A vonalak akkor válnak ketté, amikor a forrás körüli mágneses tér erővonalai a megfigyelő-forrás iránnyal párhuzamosan helyezkednek el. Ha az erővonalak merőlegesen vannak, akkor a vonalak lineárisan polarizálódva háromfelé válnak. Ez az energiaszintek több összetevőre való felosztódásával magyarázható.

Δν = q x H = 4,7 x 10-5 H oersted,

ahol H a mágneses tér intenzitása, Δν pedig az összetevők eltolódását fejezi ki a mágneses tér által nem befolyásolt vonalhoz képest.

A jelenséget a felfedezőjéről, Pieter Zeeman holland fizikusról nevezték el.

Héjfizika
1048



Események
 I. András király hazahívja Lengyelországból öccsét Béla herceget és az ország északkeleti 15 megyéjét hercegségként neki adja. Béla országrészében teljes uralkodói hatalommal rendelkezik.
 július 17. – Lemondatják IX. Benedek pápát, II. Damáz pápa megválasztása.
 III. Harald norvég király megalapítja Oslo városát.
 Abu Kalidzsár halálát követően Kermánt meghódítják a szeldzsuk törökök. Fárszot és Irakot fia, al-Malik ar-Rahím örökli, de Fárszban fellázad öccse, Abu Manszúr Fulád Szutún, aki leverését követően a szeldzsukoknak adja át a tartományt.

Az év témái

Államok vezetőinek listája 1041-ben

1048 a tudományban

Születések
 május 18. – Omar Hajjám perzsa költő, csillagász, matematikus és filozófus. († 1123).
 I. Alexiosz Komnénosz bizánci császár. († 1118).

Halálozások
 augusztus 9. – II. Damáz pápa.
 december 13. – Bírúní, perzsa matematikus (* 973).
 Abu Kalidzsár fárszi, kermáni és iraki emír

11. század
1047



Események
 Az év elején Fehérvárott megkoronázzák I. András királyt, aki nyomban leveri a pogánylázadást. Próbálkozásai a német császárral való békekötésre nem vezetnek eredményre.
 Hódító Vilmos I. Henrik francia király segítségével leveri a lázadó normann bárókat a val-ès-dunes-i csatában Caen mellett.

Az év témái

Államok vezetőinek listája 1047-ben

Születések
 Judit, III. Henrik német-római császár lánya.

Halálozások
 október 9. – II. Kelemen pápa.
 október 25. Lovasbalesetben meghalt Jóságos Magnus dán és norvég király
 november – VI. Gergely pápa.

11. század
1046



Események

Határozott dátumú események 
 szeptember 24. – A Fehérvárott tartózkodó királyi tanács követséget küld András és Levente hercegekhez, melynek vezetőjét, Gellért püspököt a lázadók a Kelenhegynél meggyilkolják.
 december 25. – III. Henrik német királyt Rómában német-római császárrá koronázzák. (Henrik haláláig, 1056-ig uralkodik.)

Határozatlan dátumú események 
 szeptember eleje – A főurak Orseolo Péter uralmával elégedetlen része Kijevből hazahívja András és Levente hercegeket, akikhez csatlakoznak a Vata békési földbirtokos vezette pogánylázadás erői.
 szeptember vége –
 A lázadók elfogják Orseolo Pétert és megvakítva viszik Székesfehérvárra András herceg elé, ahol nemsokára meghal. A pécsi székesegyházban temetik el.
 I. András magyar király uralkodásának kezdete. (András haláláig, 1060-ig uralkodik.)
 az év folyamán – Beneta tölti be a veszprémi püspöki széket.

Az év témái

Államok vezetőinek listája 1046-ban

Születések

Halálozások 
 Péter magyar király (* 1011)
 Levente magyar herceg (* 1010 körül)
 Gellért csanádi püspök, (Szent) Imre herceg nevelője (* 980)
 Bőd egri püspök
 Beszteréd nyitrai püspök

Jegyzetek

Források 
  

11. század
1045



Események
 január 20. – III. Szilveszter pápa megválasztása (1046-ban lemondatják).
 április 10. – IX. Benedek pápa másodszori trónra lépése.
 május 1. – IX. Benedek pápa lemondása.
 május 5. – VI. Gergely pápa megválasztása (1046-ban lemondatják).
 május – Orseolo Péter ismét Magyarországra érkezik.
 május 26. – Orseolo Péter hűséget esküszik III. Henrik német-római császárnak és az országot hűbérként adja át neki.
 Go-Reizei japán császár trónra lépése.
 Hitvalló Eduárd angol király házassága Edit királynéval.
 Hitvalló Eduárd angol király elrendeli a Westminsteri apátság építését.

Az év témái

Államok vezetőinek listája 1045-ben

Születések

Halálozások
 február 7. – Go-Szuzaku japán császár (* 1009).

11. század
1044



Események

Határozott dátumú események 
 július 5. – A ménfői csata. (III. Henrik serege árulás következtében Ménfőnél megveri Aba Sámuel seregét, bevonul Fehérvárra és Pétert visszahelyezi a trónra. Aba Sámuel menekülés közben meghal.)

Határozatlan dátumú események 
 június – III. Henrik német-római császár serege Orseolo Péter támogatására betör az országba.
 az évfolyamán – Abu Kalidzsár fárszi és kermáni emír Irakot is örökli nagybátyjától, Dzsalál ad-Daulától.

Az év témái

Államok vezetőinek listája 1044-ben

Születések
 Anawrahta mianmari király († 1077).
 Rodrigo Díaz de Vivar, más néven El Cid spanyol hadvezér és nemzeti hős († 1099).

Halálozások
 Aba Sámuel magyar király (* 1010 körül).
 Dzsalál ad-Daula iraki emír

Jegyzetek 

11. század
1043



Események
 Az év őszén III. Henrik német-római császár hajóhaddal tör be Magyarországra, de miután Aba Sámuel megígéri, hogy nem tör be a birodalomba és lemond a Lajtán túli területekről a felek békét kötnek.
 Aba Sámuel 50, uralmával elégedetlen főurat kivégeztet.
 Gellért püspök megtagadja Aba Sámuel királlyá koronázását.
 Domenico Contarini velencei dózse megválasztása (1071-ig uralkodik).

Az év témái

Államok vezetőinek listája 1043-ban

Születések

Halálozások

11. század
1042



Események
 február – Aba Sámuel magyar király serege a várható német támadás megelőzésére betör a Német-római Birodalom területére;
 III. Henrik német-római császár a magyar támadást visszaverve feldúlja Hainburgot és Pozsonyt, majd a Garamnál tél beálltával visszavonul;
 normann uralom kezdete Dél-Itáliában, az új normann főváros Melfi lesz.
 április 18. – V. Mikhaél bizánci császár kísérletet tesz arra, hogy megszabaduljon társuralkodójától Zoé császárnőtől és kolostorba küldi.
 április 19. – V. Mihály hatalmát felkelés dönti meg.
 április 21. – Zoé császárnő és Theodóra császárnő VIII. Kónsztantinosz bizánci császár lányai társuralkodóként trónra lépnek (június 12-én lemondanak).
 június 8. – Hitvalló Eduárd angol király trónra lépése.
 június 12. – Zoé császárnő harmadszor is férjhez megy és férje IX. Kónsztantinosz néven lép trónra (1055-ig uralkodik).
 Maniacesz György, bizánci hadvezér Szicíliában fellázad IX. Konstantin ellen.
 Harald bizánci hadvezér (1047-től III. Harald néven norvég király) a lázadás miatt visszatér hazájába.

Az év témái

Államok vezetőinek listája 1042-ben

Születések

Halálozások
 augusztus 24. – V. Mihály bizánci császár (* 1015).
 június 8. – II. Hardeknut dán király (egyben angol király is, * 1018).

11. század
Dúbrava (egyértelműsítő lap)

A Dúbrava  településnév jelentései:

Dubrava (Liptótölgyes) szlovákiai község szlovák neve a Liptószentmiklósi járásban
Kistölgyes (Dubrava) szlovákiai község szlovák neve a Szinnai járásban
Szepestölgyes (Dubrava) szlovákiai község szlovák neve a Lőcsei járásban
Űrszonda

Az űrszondák olyan személyzet nélküli űreszközök, melyek a második kozmikus sebességet elérve elhagyják a Föld vonzáskörét. Főleg Naprendszer-kutatási célokat szolgálnak. Eddig minden bolygót meglátogatott legalább egy űrszonda.

Az amerikai űrszondákat a kaliforniai Jet Propulsion Laboratory (JPL) irányítja a NASA részére, az európaiakat az Európai Repülésirányító Központ (ESOC), amely az ESA irányítóközpontja.

Az űrszondák típusai
 Elrepülő szonda: Mariner–10, Pioneer–10, Pioneer–11, Voyager–1,–2;
 Keringő egység (orbiter): Mars Odyssey, SMART–1, Mars Express; Mars Reconnaissance Orbiter; Csang-o–1;Kaguja; Csandrajáan–1; Galileo; Cassini;
 Leszállóegység (lander): Viking, Mars Pathfinder, Mars Polar Lander, Beagle 2, Huygens; Phoenix;,
 Becsapódó egység, penetrátor: Deep Space–2;
 Légköri szonda: Pioneer Venus Multiprobe, Galileo légköri szonda;
 Mozgó robot, jármű (rover): Lunohod–1, Lunohod–2, Sojourner, Mars Exploration Rover, ExoMars; Mars Science Laboratory;

Fedélzeti műszerek
 kamera – felvételeket készít a célégitestről, melyek alapján meg lehet határozni a felszíni formákat, a forgási periódust, a légkör dinamikáját stb.;
 robotkar – ásást végez a célégitest felszínén, melynek alapján meg lehet határozni a talaj mechanikai tulajdonságait, felszíni kőzeteket, a talaj szemcseméretét;
 spektrométer, fotométer – az atmoszféra jellemzőit vizsgálja (összetétel, gyakoriság, eloszlás);
 infravörös radiométer – a hőmérsékletet határozza meg (felszín, légkör, felhők stb.);
 magnetométer – a magnetoszféra kimutatása, vizsgálata;
 pordetektor – a mikrometeoroidokat és a bolygóközi térben lévő porrészecskéket vizsgálja;
 radar – a felszín domborzatát, vagy a felszín alatti rétegeket vizsgálja;
 szeizmométer – a célégitest tektonikus tevékenységét figyeli.

Jegyzetek

Források
  NASA: Space Science Missions

Kapcsolódó szócikkek 

 Űrszondák listája
 Űrkutatás
Óváralja

Óváralja (1899-ig Nezbud-Lucska, szlovákul Nezbudská Lúčka) község, korábban Várna településrésze Szlovákiában, a Zsolnai kerület Zsolnai járásában.

Fekvése 
Zsolnától 12 km-re keletre, a Vág jobb partján fekszik.

Története 
Nevét a felette emelkedő ősi várról kapta. A határában a Vág felett emelkedő várat 1254 után valószínűleg Zólyomi Mikó, Detre és Mihály, vagy utódaik építtették, akik a birtokot Árváért kapták cserébe. 1300 körül Csák Mátéé lett, 1321 után a királyé, aki visszaadta a Zólyomiaknak. 1323-tól újra királyi vár, a besztercei ispánság tartozéka, 1429-től királynéi birtok. 1442-től a Szentmiklósi Pongrácz családé. A 17. században tulajdonosai sorsára hagyták, helyette az északra levő Karasznyánban építettek várkastélyt. 1680-ban a haditanács a várat leromboltatta.

A falut 1439-ben „Vapena Lucska” néven említik először. 1469-ben „Lwczka”, 1511-ben „Lwchka”, 1570-ben „Lucka alias Nezbud” alakban említik az írott források. A felette magasodó Óvár tartozéka volt. Szlovák nevét első bírójáról, a zsolnai Nezbudról kapta. 1598-ban 14 ház állt a településen. 1720-ban major volt, 1784-ben 21 házában 26 család és 148 lakos élt.

A 18. század végén Vályi András így ír róla: „LUCSKA. Nezbud Lucska, Kalczina Lucska, és Magos Lucska. Három faluk Trentsén Várm. földes Urai Pongrácz Uraság, és több Urak, lakosai katolikusok, és másfélék, fekszenek egymáshoz nem meszsze, földgyeik közép termékenységűek, réttyeik, legelőjik meg lehetősek, keresetre alkalmatos módgyok van.”

1828-ban 26 háza és 221 lakosa volt, akik főként mezőgazdasággal, erdei munkákkal és tutajozással foglalkoztak.

Fényes Elek 1851-ben kiadott geográfiai szótárában így ír a faluról: „Lucska (Nezbud), tót f., Trencsén vmegyében, Sztrecsennel általellenben a Vágh jobb partján, mellyben jövedelmes halászatot űz. Lakja 206 kath., 9 zsidó. F. u. gr. Pongrácz famil. Ut. posta Zsolna.”

A trianoni diktátumig Trencsén vármegye Zsolnai járásához tartozott.

1960-ban a szomszédos Várna része lett, ma újra önálló község.

Népessége 
1910-ben a falunak 376, túlnyomórészt szlovák lakosa volt.

2001-ben 375 lakosából 367 szlovák volt.

2011-ben 394 lakosából 368 szlovák.

Nevezetességei 
 A faluból a Vág partján keletre haladva hegytetőn állnak Óvár, vagy másképpen Varin (Várna, szlovákul Starý hrad) várának festői romjai.
 Külterületén korábban természetes aszfaltot bányásztak. A külszíni fejtés helyén ma bányató található.

Külső hivatkozások 
 Községinfó
 Óváralja Szlovákia térképén
 Óvár vára  SK
 A falu Zsolna turisztikai honlapján
 E-obce.sk

Képtár

Jegyzetek 

Oovaralja
Trencsén vármegye települései
1041



Események
 Péter magyar király seregei vereséget szenvednek Bajorországban, mire a nemesség ellentétes szárnya fellázad és Aba Sámuelt választja királlyá. Péter III. Henrik német-római császárhoz menekül, aki jó alkalmat lát a Magyarország feletti uralom megszerzésére.
 december 10. – Zoé, bizánci császárnő trónra emeli fogadott fiát V. Mihály néven (1042-ben megfosztják trónjától).

Az év témái

Államok vezetőinek listája 1041-ben

Születések
 III. Harald dán király

Halálozások
 december 10. – IV. (Paphlagóniai) Mihály bizánci császár (* 1010).

11. század
1040



Események
 augusztus 14. – I. Duncan skót király elesik az unokatestvérével, Macbeth-szel vívott csatában, aki követi őt a skót trónon (1057-ig uralkodik). 
 A szeldzsuk törökök Dandenakan mellett legyőzik a Gaznavida uralkodót.
 Pi Seng kínai kovács feltalálja a szövegnyomtatáshoz a mozgatható betűket.
 A Treuga Dei ("Isten békéje") kihirdetése

Az év témái

Államok vezetőinek listája 1040-ben

Születések
 II. Sancho kasztíliai király († 1072).
 VI. Alfonz kasztíliai király († 1109).

Halálozások
 március 17. – I. Harold angol király (* 1017)
 augusztus 14. – I. Duncan skót király.
 október 1. – III. Alan breton herceg (megmérgezték, * 997).

11. század
1039



Események
 Péter magyar király serege a Német-római Birodalom  határvidékét pusztítja.
 június 4. – III. Henrik német királlyá koronázása (1046-tól császár, 1056-ig uralkodik).
 I. Břetislav cseh fejedelem betör Lengyelországba.

Az év témái

Államok vezetőinek listája 1039-ben

1039 a tudományban

Születések

Halálozások
 június 4. – II. Konrád német-római császár (* 990 körül).

11. század
1038



Események

Határozott dátumú események 
 augusztus 15. – Meghal I. István magyar király.

Határozatlan dátumú események 
 Péter magyar király trónra lépése.
 I. István magyar király temetése Székesfehérvárott, az általa alapított Szűz Mária-templomban (augusztus 20.).

Az év témái

Államok vezetőinek listája 1038-ban

Születések

Halálozások 
 augusztus 15. – I. István magyar király

Jegyzetek 

11. század
1037



Események
 I. Ferdinánd kasztíliai király León királya lesz, ezzel egyesül a Leóni Királyság és a Kasztíliai Királyság.
 I. Harold Anglia királya lesz.
 Megkezdődik a kijevi Szent Szófia-székesegyház építése. (Az évszám vitatott)
 A Szent Mauríciusz Monostor alapítása.
 Franciaország: a király I. Henrik (ur. 1031-60)
 I. (Bölcs) Jaroszláv a kijevi nagyfejedelem (ur. 1019-54)

Az év témái

Államok vezetőinek listája 1037-ben

Születések

Halálozások
 június – Abu-Ali Al Huszain ibn-Abdalláh ibn-Szina, Európában Avicenna néven ismert perzsa orvos és természettudós
 az év folyamán – III. Boleszláv cseh fejedelem (* 965 k.).

11. század
1036



Események
 Go-Szuzaku japán császár trónra lépése.
 Hitvalló Eduárd sikertelen kísérlete az angol trón megszerzésére (1042-től király).

Az év témái

Államok vezetőinek listája 1036-ban

Születések

Halálozások
 május 15. – Go-Icsidzsó japán császár (* 1008).
 június 13. – Az-Zahir, a hetedik fátimida kalifa. (* 1005).
 augusztus 25. – Pilgrim kölni érsek.

11. század
1035



Események 
 február – I. Ferdinánd (V. Alfonz fia) lesz Kasztília első királya (1065-ig uralkodik). 
 február – I. Ramiro aragóniai király (III. Sancho fia) trónra lépése (1063-ig uralkodik).
 február – III. García navarrai király (III. Sancho fia) trónra lépése (1054-ig uralkodik).
 II. Hardeknut dán király (II. Knut fia) trónra lépése (1042-ig uralkodik).
 I. Magnus norvég király (II. Olaf fia) trónra lépése (1047-ig uralkodik).
 Hódító Vilmos lesz Normandia hercege (1066-tól angol király).
 A bari San Sabino székesegyház építésének kezdete.
 Koper városi jogokat kap.

Az év témái

Államok vezetőinek listája 1035-ben

Születések

Halálozások
 október 18. – III. Sancho navarrai király.
 november 12. – Nagy Knut Anglia, Dánia és Norvégia királya (* 995 körül).

11. század
1034



Események
 április 11. – Zoé bizánci császárnő férjhez megy, és új férjét IV. Mikhaél néven császárrá emeli (1041-ig uralkodik).
 május 10. – I. Kázmér lengyel herceg trónra lépése (1058-ig uralkodik).
 november 25. – I. Duncan skót király trónra lépése (1040-ig uralkodik).

Az év témái

Államok vezetőinek listája 1034-ben

Születések
 szeptember 3. – Go-Szandzsó japán császár († 1073).

Halálozások

 április 11. – III. Rómanosz Argürosz bizánci császár (* 968).
 május 10. – II. Mieszko lengyel fejedelem (* 990).
 november 25. – II. Malcolm skót király (csatában esik el).

11. század
1033



Események
 február 2. – II. Konrád német-római császár Burgundia királya lesz.
 Béla herceg és  Richeza lengyel hercegnő házassága.

Az év témái

Államok vezetőinek listája 1033-ban

Születések
 III. Donald skót király   
 Canterburyi Szent Anzelm, Canterbury  érseke, hittudós, "a skolasztikus filozófia atyja" († 1109).

Halálozások

 Ibno Al-Thahabi, mór történetíró
 Luxemburgi Kunigunda, Luxemburg, Litvánia és Lengyelország védőszentje, II. Henrik német-római császár felesége
 Merehwit, Sommerset püspöke

11. század
1032



Események
 I. István magyar király megvakíttatja a lázadó Vazult, fiait pedig külföldre száműzi.
 augusztus/szeptember – IX. Benedek pápa megválasztása (megszakításokkal 1055-ig uralkodik).
 Domenico Flabanico velencei dózse megválasztása (1042-ig uralkodik).
 I. Henrik francia király lemond a burgundi hercegi címről II. Róbert király fia I. Róbert herceg javára (aki 1076-ig uralkodik).

Az év témái

Államok vezetőinek listája 1032-ben

Születések
 az év folyamán – III. Rómanosz bizánci császár († 1072)
 Jelizaveta Jaroszlavna I. Jaroszláv kijevi nagyfejedelem lánya, Norvégia királynéja.
 Cseng-hao kínai filozófus († 1085).
 II. Vratiszláv cseh király († 1092).

Halálozások

 tavasz folyamán – Veszprém lengyel fejedelem (* 986/987)
 szeptember 6. – III. Rudolf burgund király (* 971)
 október 20. – XIX. János pápa.

11. század
1031



Események

Határozott dátumú események
 szeptember 2. – Vadászbaleset következtében meghal Imre herceg, I. István király egyetlen fia és kijelölt örököse. (Ezzel István dinasztia alapítási reményei elszállnak. Félelmében, hogy utána pogány uralkodó következik unokaöccsét az 1027-óta udvarában élő Orseolo Pétert szemeli ki utódjául és testőrségének parancsnokává teszi meg.)

Határozatlan dátumú események
 A Córdobai Kalifátus összeomlása.
 A bizánci sereg elfoglalja Edesszát.
 tavasz – III. Henrik felszentelt német király – apja, II. Konrád nevében – békét köt I. (Szent) István királlyal. (Ennek értelmében a birodalom elismeri a Magyar Királyság szuverenitását, továbbá területének a Lajta és Fischa folyók közére, valamint a Morva folyó jobb partjára való kiterjedését.)
 I. (Szent) István és Gizella királyné miseruhát adományoz a székesfehérvári prépostságnak.

Az év témái

Államok vezetőinek listája 1031-ben

1031 a tudományban

Születések
 III. Malcolm skót király († 1093).
 Matilda flandriai hercegnő († 1083).

Halálozások

 szeptember 2. – Szent Imre herceg, I. István magyar király fia.
 július 20. – II. Róbert francia király (* 972).

11. század
1030



Események
 II. Konrád német-római császár haddal tör Magyarországra. I. István magyar király a támadást visszaveri és békét köt a császárral. A Lajta és Fischa folyók köze és a Morva-mező magyar fennhatóság alatt marad.
 A csanádi püspökség alapítása, első püspöke Gellért püspök.
 július 29. – II. Olaf norvég király súlyosan megsebesül a pogány vazallusaival vívott stiklestadi csatában.
 július 30. – II. Olaf norvég király belehal a stiklestadi csatában szerzett sebesülésbe (később szentté avatják).
 Henrik herceg fellázad apja II. Róbert francia király ellen.
 Kaunas városának alapítása.
 Tartu városának alapítása.
 II. Konrád német-római császár megalapítja a speyeri dómot.

Az év témái

Államok vezetőinek listája 1030-ban

Születések
 július 26. – Szent Szaniszló († 1079).
 VI. Balduin flamand herceg († 1070).
 I. Vszevolod kijevi nagyfejedelem († 1093).

Halálozások

 július 30. – II. Olaf norvég király (Szent) (* 995).
 szeptember 30. – V. Vilmos aquitániai herceg (* 969).
 Ottone Orseolo velencei dózse.

11. század
1029



Események
A Gaznavidák megbuktatják Madzsd ad-Daula rajji emírt.

Az év témái

Államok vezetőinek listája 1029-ben

1029 a tudományban

Születések
 Alp Arszlán nagyszeldzsuk szultán a szeldzsuk törökök második szultánja († 1072). 
 Lulach skót király († 1058).

Halálozások

11. század
1028



Események 
 V. Alfonzot fia III. Bermudo követi a Leóni Királyság trónján (1037-ig uralkodik).
 november 12. – A haldokló VIII. Kónsztantinosz bizánci császár lányát Zoét választott utódjához, Rómanosz Argüroszhoz adja.
 november 15. – III. Rómanosz bizánci császár trónra lépése (1034-ig uralkodik).
 A kermáni emírséget nagybátyja, Kavám ad-Daula halála után Abu Kalidzsár fárszi emír örökli
 I. István magyar királynak az Ajtony elleni hadjáratának feltételezett időpontja.

Az év témái

Államok vezetőinek listája 1028-ban

Születések

Halálozások

 május 5. – V. Alfonz leóni király
 november 11. – VIII. Kónsztantinosz bizánci császár (* 961)
 Kavám ad-Daula, Kermán emírje
 Ajtony magyar főúr (Nagy-őszi csata).

11. század
1027



Események

Határozott dátumú események 
 március 26. – XIX. János pápa német-római császárrá koronázza II. Konrád német királyt.  (Konrád 1039-ig uralkodik.)
 május 14. – I. Henrik francia király megkoronázása a reimsi székesegyházban (1031-ig társuralkodó, 1060-ig uralkodik).

Határozatlan dátumú események 
 Dzsalál ad-Daulát választja a hadsereg iraki emírré.
 I. István király megírja az Intelmeket, fiának, Imre hercegnek.

Az év témái

Államok vezetőinek listája 1027-ben

Születések 
 november 28. – I. Vilmos angol király († 1087)
 Bátor Ernő osztrák őrgróf († 1075)

Halálozások

Jegyzetek 

11. század
1026



Események
 II. Konrádot Milánóban Itália királyává koronázzák.
 Pietro Barbolano velencei dózsévá választása (1032-ig uralkodik).
 VI. Henrik bajor herceg trónra lépése (1042-ben lemond).

Az év témái

Államok vezetőinek listája 1026-ban

Születések
 Tostig Godwinson Northumbria grófja, II. Harold angol király testvére († 1066).

Halálozások
 február 27. – V. Henrik bajor herceg.

11. század
1025



Események
 április 18. – I. Boleszláv lengyel király megkoronázása.
 Szrivijáva királyságot (Szumátra szigetén) dél-indiai kalózok támadják meg, melynek következtében elveszíti korábbi jelentőségét.
 december 16. – VIII. Kónsztantinosz bizánci császár uralkodásának kezdete (961-től társuralkodó volt, 1028-ig uralkodik).

Az év témái

Államok vezetőinek listája 1025-ben

Születések
 augusztus 28. – Go-Reizei japán császár († 1068).

Halálozások
 május folyamán – Musarrif ad-Daula iraki emír (* 1003)
 június 17. – I. Boleszláv lengyel király (* 967).
 december 15. – II. Baszileiosz bizánci császár (* 958).

11. század
1024



Események

Határozott dátumú események 
 július 13. – II. Henrik német-római császár halálával kihal a Liudolf-ház.
 szeptember 8. – II. Konrád trónra lépése német királyként. (1027-től császár, 1033-tól Burgundia királya, 1039-ig uralkodik. A Száli-dinasztia első tagja.)

Határozatlan dátumú események 
 Fárszot Abu Kalidzsár örökli apjától, Szultán ad-Daulától.
 Az iszfaháni Kákújidák elfoglalják Szamá ad-Daula hamadáni emírségét (vagy 1023-ban).
 Bátyját, VIII. Benedeket követi a pápai trónon Romano tusculumi gróf, aki a XIX. János nevet veszi fel.

Az év témái

Államok vezetőinek listája 1024-ben

Születések 
 I. Magnus norvég király († 1047)

Halálozások 
 április 9. – VIII. Benedek pápa
 július 13. – II. Henrik német-római császár (Szent) (* 972)
 december folyamán – Szultán ad-Daula fárszi emír (* 993)

Jegyzetek 

11. század
1023



Események 
 Az Abbádida-dinasztia alapítása, I. Abbád kalifa trónra lépése a Córdobai Kalifátusban.
 Az iszfaháni Kakújidák elfoglalják Szamá ad-Daula hamadáni emírségét (vagy 1024-ben)

Az év témái

Államok vezetőinek listája 1023-ban

Születések 
 VII. Vilmos aquitániai herceg († 1058).

Halálozások 

11. század
1022



Események
 III. Anund Jakab svéd király trónra lépése.

Az év témái

Államok vezetőinek listája 1022-ben

Születések

Halálozások
 III. Olaf (Olof Skötkonung) svéd király.

11. század
1021



Események
 al-Záhir egyiptomi kalifa trónra lépése.
 Samsz ad-Daula halálát követően fia, Szamá ad-Daula örökli a hamadáni emírséget.
 A bagdadi török hadsereg Musarrif ad-Daulát kiáltja ki iraki emírnek fivére, Szultán ellenében, aki elfogadja öccse emírségét annak fejében, hogy hűséget esküszik neki.

Az év témái

Államok vezetőinek listája 1021-ben

Születések
 Eudokia Makrembolitissza császárnő, X. Kónsztantinosz bizánci császár felesége († 1096).

Halálozások
 február 13. – al-Hákim egyiptomi kalifa (* 985).
 Samsz ad-Daula, Hamadán emírje

11. század
1020



Események

Az év témái

Államok vezetőinek listája 1020-ban

Születések 
 Poitoui Ágnes, III. Henrik német-római császár második felesége, a birodalom régense († 1077).

Halálozások 
 Firdauszí perzsa költő (* 935).

11. század
1019



Események 
 I. István magyar király megalapítja a zalavári apátságot.
 Csehország és Morvaország egyesítése. 
 I. Jaroszláv kijevi nagyfejedelem második trónra lépése. Egyesíti a kijevi és a novgorodi fejedelemségeket (1054-ig uralkodik).

Az év témái

Államok vezetőinek listája 1019-ben

Születések

Halálozások
 I. Szvjatopolk kijevi nagyfejedelem

11. század
1018



Események 
 I. István magyar király haddal szerzi vissza a szlávok által gyéren lakott északi országrészt I. Boleszláv lengyel királytól.
 Bulgária a Bizánci Birodalom része lesz.
 A bautzeni béke Lengyelország és Németország között.
 Northumberland Skócia része lesz.
 II. (Nagy) Knut dán király trónra lépése (1035-ig uralkodik).
 I. Jaroszláv kijevi nagyfejedelem trónfosztása, I. Szvjatopolk kijevi nagyfejedelem másodszori trónra lépése (1019-ig uralkodik).
 Bari városa normann segítséggel a dél-itáliai bizánci területekre támad, de Canna mellett vereséget szenved.

Az év témái

Államok vezetőinek listája 1018-ban

Születések 
 II. Hardeknut angol és dán király († 1042).

Halálozások 
 II. Harald dán király
 június 23. – I. Henrik osztrák őrgróf
 december 1. – Merseburgi Thietmar, krónikaíró (* 969).

11. század
1017



Események 
 Anglia felosztása grófságokra.
 I. (Nagy) Knut angol király és Normandiai Emma házassága.
 Német–orosz szövetségkötés Lengyelország ellen.

Az év témái

Államok vezetőinek listája 1017-ben

Születések 
 október 29. – III. Henrik német-római császár († 1056).
 az év folyamán – I. Harold angol király († 1040)

Halálozások 

11. század
1016



Események 
 I. Jaroszláv kijevi nagyfejedelem trónra lépése (1018-ban trónfosztják, de 1019-ben másodszor is trónra lép és 1054-ig uralkodik).
 A Bizánci Birodalom és a Kijevi Rusz egyesített erői véget vetnek a Kazár Kaganátusnak.
 Normann lovagok érkeznek Szicíliába.
 április – II. Edmund angol király trónra lépése (november 30-án meghal).
 november 30. – II. Edmund halála után I. (Nagy) Knut angol király trónra lépése (1035-ig uralkodik).
 Go-Icsidzsó japán császár trónra lépése.

Az év témái

Államok vezetőinek listája 1016-ban

Születések 
 július 25. – I. Kázmér lengyel fejedelem († 1058)
 I. Ferdinánd leóni király († 1065).

Halálozások 
 Bádisz ibn Manszúr, az észak-afrikai Ifríkija állam Zírida uralkodója
 április 23. – II. Ethelred angol király (* 968).
 november 30. – II. Edmund angol király (* 993 előtt).
 Szandzsó japán császár.

11. század
1015



Események 
 I. István magyar király megalapítja a pécsváradi apátságot.
 I. (Nagy) Knut, I. (Villásszakállú) Svend fia megtámadja Angliát.
 Olaf Haraldsson lesz Norvégia királya (1028-ban megfosztják a tróntól).
 I. Szvjatopolk kijevi nagyfejedelem trónra lépése (1016-ban trónfosztják, de 1018-ban másodszor is trónra lép, 1019-ig uralkodik).
 Pisa város serege megtámadja és elfoglalja az arab kézen levő Szardíniát, ez az első eset, hogy itáliai sereg az arabokra támad.
 II. Róbert francia király lemond a burgund hercegi címről I. Henrik javára (Henrik 1027-ben francia király lesz, 1032-ben lemond a hercegi címről II. Róbert fia I. Róbert javára).

Az év témái

Államok vezetőinek listája 1015-ben

Születések 
 I. Kázmér lengyel fejedelem († 1058).
 III. Harald norvég király († 1066).
 V. Mikhaél bizánci császár († 1042).

Halálozások 
 július 15. – I. (Szent) Vlagyimir kijevi nagyfejedelem (* 956).

11. század
1014



Események 
 február 3. – Villásszakállú Svend angol és dán király halála, II. Ethelred visszatér Angliába és visszaszerzi a koronát (1016-ig uralkodik). (Nagy) Knut, Svend fia visszatér Dániába.
 február 14. – II. (Szent) Henriket német-római császárrá koronázzák (1024-ig uralkodik).
 július 29. – II. Baszileiosz bizánci császár serege Kleidionnál döntő vereséget mér a bolgár seregre, a csatát követő kegyetlenkedéseknek  bolgár fogoly esik áldozatul.
 Írországban a clontarfi csatában a Brian Boru vezette írek legyőzik a vikingek seregét, ezzel véget vetve uralmuknak. Ám a csatában az írek királya is elesik.

Az év témái

Államok vezetőinek listája 1014-ben

Születések

Halálozások 
 február 3. – Villásszakállú Svend angol és dán király (* 955 körül).
 április 23. – Brian Boru ír király (* 941 körül).
 október 6. – Sámuel bolgár cár (* 958 körül).

11. század
1013



Események 
 Villásszakállú Svend dán király megtámadja Angliát, II. Ethelred angol király Normandiába menekül. Svend lesz Anglia királya.
 A lengyelek kivonulnak Pomerániából.
 A zsidókat kiűzik a Córdobai Kalifátusból.

Az év témái

Államok vezetőinek listája 1013-ban

Születések 
 szeptember 22. – Richeza (vagy Rixa) lengyel hercegnő, magyar királyné, I. Béla felesége, I. Géza és Szent László anyja († 1075)

Halálozások 

11. század
1012



Események 
 Mael Morda fellázad Brian Boru ellen Írországban.
 május 18. – VIII. Benedek pápa megválasztása.
 június – VI. Gergely ellenpápa megválasztása.
 Ulrik cseh herceg trónra lépése.
 al-Hákim egyiptomi kalifa parancsot ad minden zsidó és keresztény szent hely lerombolására.
 Bahá ad-Daula halálát követően Szultán nevű fia örökli Fárszot és Irakot, Kermánt pedig Kavám nevű fivére kapja meg

Az év témái

Államok vezetőinek listája 1012-ben

Születések 
 IX. Benedek pápa (valószínű időpont).
 Marpa, a tibeti szent szövegek fordítója († 1097).

Halálozások 
 május 12. – IV. Szergiusz pápa.
 december 22. – Bahá ad-Daula iraki, fárszi és kermáni emír

11. század
1011



Események 
 II. Bernát szász herceg trónra lépése.
 Szandzsó japán császár trónra lépése.

Az év témái

Államok vezetőinek listája 1011-ben

Születések

Halálozások
 február 9. – I. Bernát szász herceg.
 július 25. – Icsidzsó japán császár (* 980).
 november 21. – Reizei japán császár (* 950).

11. század
1010



Események

Határozott dátumú események 
 június 21. – Szulejmán córdobai kalifa trónfosztása, II. Hisám  córdobai kalifa második trónra lépése.

Határozatlan dátumú események 
 az év folyamán –
 A vietnámi Li-dinasztia alapítása.
 Thorfinn Karlsefni viking hajós telepet létesít Észak-Amerikában.
 Firdauszí perzsa költő befejezi Sáhnáme (A királyok könyve) című művét.
 Bölcs Jaroszláv kijevi nagyfejedelem – a Volga jobb partján – megalapítja Jaroszlavl városát.

Az év témái

Államok vezetőinek listája 1010-ben

Születések 
 Ottó savoyai herceg († 1060)
 IV. Mikhaél bizánci császár († 1041)

Halálozások 
 Aimoin, francia szerzetes, krónikaíró

Jegyzetek 

11. század
1009



Események

Határozott dátumú események 
 február 14. – Litvánia első ismert említése a quedlinburgi kolostor évkönyvében.
 október 18. – Al-Hakim egyiptomi kalifa leromboltatja a jeruzsálemi Szent Sír-templomot.

Határozatlan dátumú események 
 I. István magyar király megalapítja a pécsi püspökséget.
 IV. Szergiusz pápa megválasztása.
 Szulejmán córdobai kalifa trónra lépése.

Az év témái

Államok vezetőinek listája 1009-ben

Születések 
 december 14. – Go-Szuzaku japán császár († 1045)

Halálozások 
 június – XVIII. János pápa

Jegyzetek 

11. század
1008



Események 
 Olof Skötkonung svéd király megkeresztelkedik.
 III. Bargat lesz Grúzia királya
 Ottone Orseolo velencei dózse megválasztása (1026-ig uralkodik).
 Szajjida, a Buvajhida régensnő az unokaöccsére, Dzsafar ibn Kakújára bízza Iszfahán vezetését. A Kakújidák önállósodnak

Az év témái

Államok vezetőinek listája 1008-ban

Születések 
 május 4. – I. Henrik francia király († 1060).
 október 12. – Go-Icsidzsó japán császár († 1036).

Halálozások 
 november 20. – I. Gottfried breton herceg (* 980)
 Kazan császár japán császár (* 968).
 Hamadání, arabul alkotó perzsa író és költő, a makáma műfajának megteremtője

11. század
1007



Események 
 II. Ethelred angol király 36 000 font ezüstért két évre megvásárolja a békét a dánoktól. 
 II. Henrik német-római császár megalapítja a Bambergi egyházmegyét, célja a szláv területeken való további terjeszkedés.

Az év témái

Államok vezetőinek listája 1007-ben

Születések 
 az év folyamán – I. Iszaakiosz bizánci császár († 1060). 
 az év folyamán – Gruoch, Macbeth skót király felesége († 1060).

Halálozások 
 al-Madsritti arab matematikus

11. század
1006



Események 
 A valaha feljegyzett legfényesebb szupernóva feltűnése a Lupus csillagképben.

Az év témái

Államok vezetőinek listája 1006-ban

Születések 
 X. Kónsztantinosz bizánci császár († 1067).

Halálozások 
 Burgundi Gizella

11. század
1005



Események 
 március 25. – II. Malcolm skót király trónra lépése (1034-ig uralkodik).
 II. Róbert francia király megszállja Burgundiát és felveszi a hercegi címet (1015-ig, lemondásáig uralkodik).
 Pomeránia fellázad az egyház ellen.

Az év témái

Államok vezetőinek listája 1005-ben

Születések 
 március folyamán – Hitvalló Eduárd angol király († 1066).
 az év folyamán – Macbeth skót király (valószínű időpont) († 1057).

Halálozások 
 március 25. – III. Kenneth skót király (csatában esik el).

11. század
1004



Események 
 május 14. – Ivreai Arduin, az utolsó itáliai király trónfosztása, az Itáliai Királyság beleolvad a Német-római Birodalomba.
 május 15. – II. (Szent) Henrik első itáliai hadjárata eredményeképpen Henriket Milánóban Itália királyává koronázzák.
 I. Boleszláv lengyel herceg elveszti a Csehország feletti uralmat, miután az előző évben megszerezte azt. Utóda Jaromír, II. Boleszláv cseh fejedelem fia, a német király hűbérese.
 Villásszakállú Svend dán király lerombolja Norwich városát.
 Aberdeen (Skócia) püspöki székhely lesz.

Az év témái

Államok vezetőinek listája 1004-ben

Születések

Halálozások 
 Aquitániai Adelaide, Capet Hugó francia király felesége.
 Erik Torvaldsson viking hajós (valószínű időpont) (* 950).

11. század